Bulgaaria meedia

Bulgaaria meedia jaoks on riik loonud tingimused täielikuks sõna- ja ajakirjandusvabaduseks. Bulgaarias toimivad riigi finantseeritud väljaanded, suurtele meediarühmadele kuuluvad ja eraomanduses olevad meediumid.

Ajalehed
Bulgaarias on ajalehtede avaldamine vaba ja reguleerimata, kuna puudub seda sätestav seadus. Aastal 2007 arvati Bulgaarias olevat umbes 900 ajalehte ja/või ajalehelaadset väljaannet . 2008. aasta majanduskriisiga see arv langes, kuid on endiselt väga suur. Bulgaaria ajalehemaastikul on levinud kord päevas või kord nädalas ilmuvad tabloidlehed, mida Bulgaaria meediaspetsialistid kutsuvad "hübriidtablodideks". Need lehed kombineerivad omavahel kvaliteetajakirjanduse ja kollase ajakirjanduse elemente. Bulgaarias puudub kvaliteetpressi esindav ajaleht. Ükski 1990. aastate alguses asutatud kvaliteetlehtedest ei saavutanud püsimajäämiseks vajalikku populaarsust ning nii on see jäänud tänaseni. 2008. aasta lõpus ja 2009. aasta alguses ilmusid turule ka mõned tasuta ajalehed. 2009. aasta lõpuks oli aga alles jäänud ainult päevaleht 19 minutes, lisandus ka tasuta nädalaleht Anon’s.

 Bulgaaria suurimad päevalehed  Väljaanne  Vorm  Žanr  Trükiarv Koduleht Trud päevaleht hübriidajaleht 70 000–100 000 http://www.trud.bg/ 24 tscassa päevaleht hübriidajaleht 60 000 http://www.24chasa.bg/ Standart päevaleht hübriidajaleht 35 000 (nädala sees)
70 000 (nädalavahetustel) http://paper.standartnews.com/bg/index.php Dnevnik päevaleht ärileht 10 000 http://www.dnevnik.bg/ Telegraph päevaleht meelelahutusleht 100 000 http://www.telegraph.bg/ 

Kaks nädalalehte on orienteeritud majandusele (Kapital ja Banker), kaks (168 tschassa ja Politika) on suunatud massidele. Kultuurispetsiifiline Kultura on mõeldud kitsamale lugejaskonnale. Kapital, liberaalne Dnevnik ja Kultura kuuluvad kõige rohkem kvaliteetajakirjanduse alla. Etnilistest rühmadest annavad oma ajalehte välja näiteks türklased, armeenlased, romad ja makedoonlased. Need lehed ilmuvad harva, näiteks Makdonski glas ilmub vaid neli korda aastas.

Lisaks üleriigilistele päevalehtedele on Bulgaarias 10 regionaalset päevalehte, mis ilmuvad üle terve maa suuremates linnades, näiteks Plovdiv, Varna, Bourgas ja Rousse. Enamik regionaalseid või ka kohalikke lehti ilmuvad kaks kuni kolm korda nädalas.

Bulgaaria ajalehtede puhul on tavaline, et müügi- ja reklaamitulud ei suuda kulusid katta. Suurte lehtede (Trud, 24 Chasa, Devnik) käes on kaks kolmandikku reklaamiturust. Teiste lehtede ainus tuluallikas ei ole müük ja reklaam. Tihti on nad täielikult mõne äriringkonna võimu all, seotud parteidega või äri- ja poliitikaringkondade poolt kergelt mõjutatavad.

Ajakirjad
Bulgaarias ilmus 2008. aastal 601 ajakirja ja 174 ajakirjalaadset trükist. Võrreldes 2000. aastaga on ajakirjade arv kasvanud 40,1% ja trükiste arv 20,2%. Võõrkeelseid väljaandeid ilmus 2008. aastal 107 . Majanduskriis räsis ajakirjaturgu kõvasti ja vähendades ajakirjade arvu .

Turgu juhivad meelelahutuslikud väljaanded, eesotsa ülemaailmsete trükistega: Elle, Cosmopolitan, Grazia, Playboy ja Maxim, samuti ilmuvad Bulgaaria väljaanded Zhneta dnes ja Eva.
Uuemad ajakirjad on meediagrupi Q&M avaldatav The Italian Amica, Intersound Publishing Grupi pakutav Madame Figaro ja FHM Bulgaaria. Kõik viimased sisenesid Bulgaaria meediaturule 2007. aastal. American Harper hakkas 2008 välja andma ajakirja Bazar.

Meesteajakirjad ei ole Bulgaarias nii populaarsed kui naisteajakirjad. Naisi peetakse Bulgaarias suuremateks lugejateks ja reklaamiohvriteks. Rohkem kui 40 naisteajakirja võitleb oma koha pärast turul.
2009. aasta seisuga suudab turul püsida ka poliitiline ajakiri Tema, mis on endiselt väga loetud. Kõige uuem ajakiri turul Praven Svyat on orienteeritud sotsiaalsetele probleemidele.
Ainus turismiajakiri Odysseu’s kadus turult 2009. aasta septembris.
Paljud elustiiliajakirjad lõpetasid pärast kriisi tegevuse, samas kui turule jäi dubleerivalt mitu ajakirja jahtide kohta.

Reklaamiturg ajakirjade hulgas on kõvasti vähendanud väljaannete käsutuses olevaid rahasummasid. Eva, Cosmopolitan, Grazia, Playboy ja Maxim on kaotanud viimastel aastatel palju reklaamiraha .

Kaks suurimat väljaandjat

Sanoma Bliasak, mis on 40% osalusega meedigrupi The Finnish Sanoma juhtida. Väljaantavad ajakirjad:
 Naisteajakirjad Cosmopolitan, Elle, Harperi Bazar, Maksimum, Story  http://www.cosmopolitan.bg/ massituru ajakirjad  Bliasaks – kõmuajakiri,
Journal Za Zhenata – ajakiri kuulsuste tegemiste kohta
 http://rozali.com/
http://www.bliasak.bg  populaarteaduslik ajakiri  National Geographic Bulgaria  http://www.nationalgeographic.bg/lastevanemate ajakiri  Moeto dete  http://www.moetodete.bg kokandusajakiri Kulinaren Journal http://www.gotvetesmen.com  terviseajakiri  Zdraven Journal  lasteajakiri  National Geographic Kids  

Attica Media Bulgaria on Kreeka päritolu ja on suuruselt teine meedigrupp Bulgaarias. Väljaantavad ajakirjad:
 Meesteajakirjad Playboy, Maxim http://www.playboy.bg/ http://www.maximonline.bg/ naisteajakirjad  Grazia, Joy  http://www.graziaonline.bg/ http://www.joyonline.bg/  elustiiliajakiri OK  http://www.okonline.bg/  majandusajakiri  Forbes  http://www.forbesbg.blogspot.com    sisustusajakiri  Casaviva  

Raadio  
Raadio on kuulamise aja järgi teine meedium Bulgaarias, jäädes maha ainult televisioonist. 7,3 miljoni elanikuga riigis on hinnanguliselt 4,5 miljonit raadiokuulajat. 2009. aastal kuulasid bulgaarlased keskmiselt (?) 192 minutit raadiot .
Riigiraadio asutati Bulgaarias 1935. aastal. Raadio oli riigi monopoolses omandis 1989. aastani. Tänapäeval domineerivad turul eraraadiojaamad. Neli suurt välismaist meediakorporatsiooni: Irish Communicorp Grupp, SBS Broadcasting Grupp, US Emmis Communications, ja News Corporation Grupp, kes omavad kokku üle 20 jaama .
Pealinnas Sofias on võimalik kuulata enam kui 30 jaama. Bulgaarias tegutseb 17 üleriigilist, 15 piirkondlikku ja 51 kohalikku raadiokanalit. Täielikult üleriigilise leviulatusega on kaks jaama: eraomandis Darik Radio Bulgaaria Rahvuslik Raadio (BNR) . Mitte kõik olemasolevad raadiojaamad pole saanud ametlikku litsentsi, kuid kokku arvatakse jaamu olevat 160 ringis.
 Raadiojaam  Leviala  Sisukirjeldus  Kodulehe link BNR Radio Bulgaria  Sofia  Üle 70 aasta tegutsenud raadio rahvusvahelisele kuulajaskonnale. Sisaldab programmi bulgaaria, inglise, hispaania, saksa, prantsuse, albaania ja türgi keeles http://bnr.bg/Pages/default.aspx Classic FM  Sofia  Ainus klassikalisele muusikale spetsialiseerunud raadiojaam. Tegutseb alates aastast 1994 http://www.classicfmsofia.com/ Darik Radio  Sofia  Bulgaaria siseuudistele ja kommentaaridele spetsialiseerunud jaam http://darikradio.bg/ Radio Alpha  Suurimad linnad  Algselt uudistesaadetele spetsialiseerunud, nüüd tantsumuusika raadiojaam http://www.alpharadio.bg/ Radio Aura  Suurimad linnad Popmuusika raadiojaam kaasaegsele linnainimesele http://www.radioaura.com/bg/ Glarus Radio  Burgas jt Musta mere ranniku kuurortlinnad  Muusikaraadiojaam, mis on populaarne turistidest kuulajaskonna seas http://www.bse.bg/media/glarusradio/ Radio TNN  Internet Ingliskeelne alternatiivse rokkmuusika raadiojaam http://tnnradio.org/

Televisioon
Bulgaaria televisioon sai riikliku televisioonina alguse 1959. aastal. Pärast 1989. aasta muutusi tekkisid ka esimesed erakanalid .
Kesk- ja Ida-Euroopa 2007. aasta meedia turu-uuringute kohaselt vaatab iga päev telerit 71 protsenti bulgaarlastest. Kõige rohkem vaadatakse väikestes linnades ja külades .
Riigis on enam kui 200 registreeritud kaabeltelevisioonioperaatorit. Kaabeltelevisioon on kiiresti arenenud ja viimaste andmete kohaselt on rohkem kui 70 protsendil majapidamistest kaabeltelevisioon .

Bulgaaria Riiklik Televisioon (Българска национална телевизия) või BNT (БНТ) on Bulgaaria avalik-õiguslik ringhäälinguorganisatsioon, mis asutati 1959. aastal. Värvisaateid hakati näitama 1970. aastal . BNT-d rahastatakse riigieelarvest ja tulu saadakse ka telereklaamidest.
Telekanalid:
 BNT 1 (БНТ 1)  Programmi kuuluvad päevakajalised uudised, kunstilised programmid ja kodumaised saated .  http://bnt.bg/ BNT World  Satelliitkanal, mis on saadaval neljal kontinendil. BNT Worldi programmi kuuluvad uudised, spordi otseülekanded, meelelahutussaated, harivad programmid, kultuuriprogrammid, dokumentaal- ja olemusfilmid . http://bnt.bg/bg/bnt_world Blagoevgradis BNT Pirin (БНТ Пирин)  Regionaalkanal   Varnas BNT More (БНТ Море)  Regionaalkanal   Plovdivis BNT Plovdiv (БНТ Пловдив) Regionaalkanal   Rousses BNT Sever (БНТ Север) Regionaalkanal  

bTV Meediagrupp (bTV Media Group)kuulub Kesk-Euroopa Meediaettevõttele (Central European Media Enterprises) ehk CEM-ile. Telekanalid, mida meediagrupp näitab:
 bTV  Esimene üleriigiline erakanal Bulgaarias, mille programmi kuuluvad kohalikud telesarjad, meelelahutussaated, tõsielusarjad, jutusaated ning komöödiaprogrammid ja -filmid. Samuti on tähtsal kohal uudistesaated. http://www.btv.bg/ bTV Comedy  Kanali programm on ööpäevaringne ja koosneb põhiliselt komöödiasarjadest ja -filmidest. Levib kaabel- ja satelliitsidega ning on suunatud pigem nooremale auditooriumile.  http://www.btv.bg/comedy bTV Cinema  Mõeldud suurele auditooriumile, kuid nende põhirõhk on 18–49-aastastel meestel ja naistel. Kanal levib kaabel- ja satelliitsidega.  http://www.btv.bg/cinema bTV Action  Alustas tegevust jaanuaris 2011. Kanal pakub mitmekesist programmivalikut ja on suutnud aktiivsele publikule, kes otsib teleekraanilt väljakutseid ja intensiivset põnevust. Levib kaabel- ja satelliitsidega .  http://www.btv.bg/cinema RING.BG Spordikanal, mis asutati 1998. aastal. Kanal näitab otseülekandena jalgpallimatše ja muid spordiüritusi. Levib kaabesidega . http://ring.bg/

Nova Televisioonigrupp (Нова телевизия, teisiti Nova TV, NTV või lihtsalt Nova) kuulub Rootsi firmale Modern Times Grupp. Kanalid:
 Nova Television  Innovaatiline ja julge telekanal, mis tutvustab televisiooni uusi formaate ja žanreid. Skandaalne televisioonikanal . Peamine sihtrühm on naised vanuses 18–49 aastat .   http://www.novatv.bg/ Nova Sport  Alustas tegevust aastal 2010. Kanal on eetris 12 tundi päevas ning kannab peale muude spordiürituste üle Inglismaa jalgpalli kõrgliiga ja UEFA Meistriteliiga mänge . http://sport.novatv.bg/ Diema (Диема)  Põhiliselt filme ja põnevussarju näitav kanal. Koos Nova Spordiga toob ekraanile ka spordisaateid.  http://www.diema.bg/1 Diema 2 (Диема 2)  Alustas tegevust aastal 2001, näitab peamiselt filme ja kriminaalsarju. http://www.diema.bg/2 Diema Family (Диема Фемили) Sai alguse 2006. aastal ja näitab telesarju, minisarju ja ulatuslikke lasteprogramme .  http://www.diema.bg/f

TV7 on riigi omandis olev telekanal, mis sai alguse novembris 2005. Mais 2009 ostis TV7 Austria investeerimisfond Bulgarian Media Holdings GMBH. TV7 on üks sõsarkanal, Super7 .
 TV7  Pakub ööpäevaringset meelelahutusprogrammi. TV7 programmi hulka kuuluvad filmid, telesarjad, uudised ja jutusaated. TV7 on ainus telekanal Bulgaarias, millel on lubatud näidata Vormel 1 võistlusi.  http://tv7.bg/ Super 7  Bulgaaria lastekanal. Programmis on bulgaariakeelseid meelelahutuslikke kui ka harivaid saateid . http://tv7.bg/programmeSuper7/

Muud telekanalid

 Skat Television (Национална телевизия Скат) Kaabeltelevisioonifirmale kuuluv kanal. Programmis leidub uudiseid ja ka arutlevaid saateid . http://www.skat.bg/ MSAT  Kaabel- ja satelliidileviga telekanal, mis on Bulgaarias eetris alates 1996. aastast. MSATi peastuudio asub Bulgaaria pealinnas Sofias. Kanal on eetris ööpäevaringselt ning programmis on uudiseid, filme, meelelahutust kui ka sporti . http://www.m-sat.bg City TV  Kaabel- ja satelliidileviga muusikakanal, mis alustas tegevust oktoobris 2005. Programm sisaldab peamiselt muusikavideoid, rahvusvahelistelt pop-, tantsu- ja R&B artistidelt ja valitud omasaateid . http://city.bg/ The Voice TV Bulgaria Bulgaaria muusikakanal. Enamjaolt on terve päev eetris muusikavideod . http://www.thevoice.eu/

Internet
2010. aasta seisuga kasutab Bulgaarias regulaarselt ehk vähemalt korra nädalas internetti 47,5 protsenti 16–74-aastatest elanikest. Kõige enam kasutavad internetti 16–24-aastased, kõige vähem vanemad, pensioniealised.
Internetiühendus on kodus olemas 29,6 protsendil majapidamistest, (võrdluseks, 2004. aastal oli see 9,6%)
Interneti kasutamise spetsiifika on aastate jooksul muutunud. Kui 2007. aastal kasutati interneti 56,1 protsendil ajast pigem otseseks infootsimiseks ja vaid 31,8% online ajalehtede/ajakirjade lugemiseks, siis 2009. aastal kasutati info otsimiseks 41,8% ja uudisteportaalide lugemiseks 49,4% internetis veedetud ajast.
Kõige enam kasutavad bulgaarlased USA-s registreeritud veebilehti google.com, facebook.com ja youtube.com. Bulgaarias registreeritud veebilehtedest on populaarsemate seas e-posti teenust pakkuv http://www.abv.bg/, videoportaal http://vbox7.com/ ja http://bnt.bg/ – Bulgaaria rahvustelevisiooni veebiportaal.
Kõigil peamistel Bulgaaria ajalehtedel, aga ka telekanalitel nagu bTV ja raadiokanalitel nagu Darik radio on oma veebiportaalid, mis pakuvad nii uudiseid kui ka meelelahutust.

 Regulaarselt (vähemalt korra nädalas)
internetti kasutavate elanike osakaal         (%)   2004  2006   2007  2008  2009  Kokku  13,5  21,8  28,4  33  39,7 Soo järgi       Mehed  14,6  22,6 28,6 33,7 41,4 Naised 12,4 21 28,2 32,4 38,1 Haridustaseme järgi      Põhiharidus 5,5 9,8 11,8 14,7 15,6 Keskharidus 11,2 18 26,5 31,639,8 Vanuse järgi      16–24 33,4 46,8 58,1 65,5 75,1 25–34 20 31,4 40,5 49,6 60,1 35–44 12,9 24,1 33,3 38,4 46,8 45–54 8,5 16,9 22,6 25,7 32 55–64 3 6,4 9,4 11,1 13,9 65–73 0,6 0,7 1,3 1,3 3,1 Tööhõive järgi       Töötajad  17,4 28,7 36,9 40,9 50,8 Töötud 4,5 5,8 10,4 17,7 21,9 Õpilased 48,4 68,9 82,5 83,2 89,9

Vaata ka
 Balgarska Natsionalna Televizia

 Viited 

Kategooria:Bulgaaria
Kategooria:Meedia riigiti